# Formål med de sundhedsfaglige instrukser

At alt personale på socialområdet i Randers kommune er bekendt med og følger de instrukser, som er udarbejdet i henhold til gældende lovgivning for de berørte områder.

Instrukserne har til formål at sikre patientsikkerheden, samt beskytte den enkelte medarbejder i det daglige arbejde, hvor der er risiko for belastning.

Instrukserne sikrer en ensartet og sikker tilgang til de udvalgte områder.

Ansvar

Det er lederne i alle organisatoriske enheder, hvor personalet udfører delegerede indsatser, som skal sikre:

* At personalet har de relevante kompetencer
* At der foreligger klare og entydige instrukser i indsatsens udførsel
* At der føres tilsyn afhængig af indsatsens karakter og den bemyndigede medarbejders erfaring og kompetencer.

Det er personalets ansvar:

* At overholde instrukser, lokale retningslinjer, procedurer
* At holde sig løbende opdateret på instrukser og procedurer ved at læse på broen om der er opdateringer
* At rette henvendelse til ledelsen, såfremt der er usikkerheder omkring instrukserne eller erfaringer med, at kollegaer ikke overholder disse.

Personalet, som er uddannet Sygeplejerske eller Social- og sundhedsassistenter (SSAére), er både reguleret af den autorisationslov, der er gældende for deres faglige virksomhed og af de instrukser og procedurer, der er fastsat af ledelsen.

Alle øvrige sundhedsindsatser bestemmes af personalets kompetenceprofiler samt de instrukser og procedurer, som er fastsat af ledelsen.

Instrukser samt kompetenceprofiler findes på Broen.